1 Corinthiaid 10 (BCN) - Bible Society\n1 Corinthiaid 10 BCND\n1Yr wyf am i chwi wybod, fy nghyfeillion, i'n hynafiaid i gyd fod dan y cwmwl, iddynt i gyd fynd drwy'r môr, 2iddynt i gyd gael10:2 Yn ôl darlleniad arall, i gyd gymryd. eu bedyddio i Moses yn y cwmwl ac yn y môr, 3iddynt i gyd fwyta'r un bwyd ysbrydol 4ac yfed yr un ddiod ysbrydol; oherwydd yr oeddent yn yfed o'r graig ysbrydol oedd yn eu dilyn. A Christ oedd y graig honno. 5Eto nid oedd y rhan fwyaf ohonynt wrth fodd Duw; oherwydd fe'u gwasgarwyd hwy'n gyrff yn yr anialwch. 6Digwyddodd y pethau hyn yn esiamplau i ni, i'n rhybuddio rhag chwenychu pethau drwg, fel y gwnaethant hwy. 7Peidiwch â bod yn eilunaddolwyr, fel rhai ohonynt hwy; fel y mae'n ysgrifenedig, “Eisteddodd y bobl i fwyta ac yfed, a chodi i gyfeddach.” 8Peidiwn chwaith â chyflawni anfoesoldeb rhywiol, fel y gwnaeth rhai ohonynt hwy—a syrthiodd tair mil ar hugain mewn un diwrnod. 9Peidiwn â gosod Crist10:9 Yn ôl darlleniad arall, gosod yr Arglwydd. ar ei brawf, fel y gwnaeth rhai ohonynt hwy—ac fe'u difethwyd gan seirff. 10Peidiwch â grwgnach, fel y gwnaeth rhai ohonynt hwy—ac fe'u difethwyd gan y Dinistrydd. 11Yn awr, digwyddodd y pethau hyn iddynt hwy fel esiamplau, ac fe'u hysgrifennwyd fel rhybudd i ni, rhai y daeth terfyn yr oesoedd arnom. 12Felly, bydded i'r sawl sy'n tybio ei fod yn sefyll, wylio rhag iddo syrthio. 13Nid oes un prawf wedi dod ar eich gwarthaf nad yw'n gyffredin i bawb. Y mae Duw'n ffyddlon, ac ni fydd ef yn gadael ichwi gael eich profi y tu hwnt i'ch gallu; yn wir, gyda'r prawf, fe rydd ef ddihangfa hefyd, a'ch galluogi i ymgynnal dano.\n14Felly, fy nghyfeillion annwyl, ffowch oddi wrth eilunaddoliaeth. 15Yr wyf yn siarad â chwi fel pobl synhwyrol; barnwch chwi'r hyn yr wyf yn ei ddweud. 16Cwpan y fendith yr ydym yn ei fendithio, onid cyfranogiad o waed Crist ydyw? A'r bara yr ydym yn ei dorri, onid cyfranogiad o gorff Crist ydyw? 17Gan mai un yw'r bara, yr ydym ni, a ninnau'n llawer, yn un corff, oherwydd yr ydym i gyd yn cyfranogi o'r un bara. 18Edrychwch ar yr Israel hanesyddol. Onid yw'r rhai sy'n bwyta'r ebyrth yn gyfranogion o'r allor? 19Beth, felly, yr wyf yn ei ddweud? Bod bwyd sydd wedi ei aberthu i eilunod yn rhywbeth? Neu fod eilun yn rhywbeth? 20Nage, ond mai i gythreuliaid, ac nid i Dduw, y maent10:20 Yn ôl darlleniad arall, y mae'r paganiaid. yn aberthu eu hebyrth, ac na fynnwn i chwi fod yn gyfranogion o gythreuliaid.10:20 Neu, yn gydgyfrannog â chythreuliaid. 21Ni allwch yfed cwpan yr Arglwydd a chwpan cythreuliaid; ni allwch gyfranogi o fwrdd yr Arglwydd ac o fwrdd cythreuliaid. 22A ydym yn mynnu cyffroi eiddigedd yr Arglwydd? A ydym yn gryfach nag ef?\nGwnewch Bopeth er Gogoniant Duw\n23“Y mae popeth yn gyfreithlon,” meddwch; ond nid yw popeth er lles. “Y mae popeth yn gyfreithlon,” meddwch; ond nid yw popeth yn adeiladu. 24Peidied neb â cheisio'i les ei hun, ond lles ei gymydog. 25Bwytewch bopeth a werthir yn y farchnad gig, heb holi'n fanwl yn ei gylch ar dir cydwybod. 26Oherwydd eiddo'r Arglwydd yw'r ddaear a'i llawnder. 27Os cewch wahoddiad gan anghredadun, ac os oes awydd arnoch fynd, bwytewch bopeth a osodir ger eich bron, heb holi'n fanwl yn ei gylch ar dir cydwybod. 28Ond os dywed rhywun wrthych, “Peth wedi ei offrymu yn aberth yw hwn”, peidiwch â'i fwyta, er mwyn y sawl a alwodd eich sylw at y peth, ac er mwyn cydwybod; 29nid eich cydwybod chwi yr wyf yn ei olygu, ond cydwybod y llall. Pam, yn wir, y mae fy rhyddid i yn cael ei farnu gan gydwybod rhywun arall? 30Os wyf fi'n cymryd fy mwyd â diolch, pam y ceir bai arnaf ar gyfrif bwyd yr wyf yn diolch i Dduw amdano? 31Felly, beth bynnag a wnewch, p'run ai bwyta, neu yfed, neu unrhyw beth arall, gwnewch bopeth er gogoniant Duw. 32Peidiwch â bod yn achos tramgwydd i'r Iddewon na'r Groegiaid, nac i eglwys Dduw. 33Byddwch yn debyg i'r hyn wyf fi; yr wyf fi'n ceisio boddhau pawb ym mhob peth, heb geisio fy lles fy hun, ond lles y lliaws, iddynt gael eu hachub.


Cwpwl o Awstralia yn teithio'r holl ffordd i Gaergybi i briodi - North Wales Live\nCwpwl o Awstralia yn teithio'r holl ffordd i Gaergybi i briodi\nMae cwpwl o Awstralia wedi hedfan 11,000 o filltiroedd i Ynys Môn i briodi ar ôl methy cael hyd i le addas yn Awstralia.\n10:04, 11 AUG 2010\nUpdated 00:24, 18 APR 2013\nMae cwpwl o Awstralia wedi hedfan 11,000 o filltiroedd i Ynys Môn i briodi ar ôl methy cael hyd i le addas yn Awstralia. Ymfudodd Liza Roberts, 38 oed, a Glyn Davies, 58 oed, i Awstralia pan oeddynt yn blant, ac wythnos yma priodasant yng Nghapel Tabor ar Fynydd Twr, o flaen perthnasau sy'n dal i fyw ar Ynys Môn, a rhieni a chwaer Liza, a ddaeth hefyd drosodd o Awstralia.\nGadawodd Liza Caergybi pan oedd yn wyth oed, a dywedodd ei bod wedi dyweddïo gyda Glyn ers blwyddyn a buont yn edrych am le addas i gynnal eu priodas yn Awstralia am naw mis, ac wedyn gyda tri mis ar ôl cyn y dydd mawr awgrymodd Glyn y dylient fynd yn ôl i Gymru i briodi, ac roedd y syniad yn swnio'n iawn i Liza yn syth.\nFelly buont yn trefnu'r briodas ym Môn yr holl ffordd o Awstralia, gyda chyfeillion a theulu ar yr ynys yn eu helpu, a llogwyd Capel Tabor ar Fynydd Twr, a Gwesty Bae Trearddur i'r gwledd briodas, a trefnodd eu perthnasau i Barti Dawns Lan Môr fod yno.\nDywedodd Liza ei bod wedi teithio'n bell iawn i briodi ond nid oedd hi'n edifarhau.\nCoronavirusFull list of pubs, bars and restaurants warned over coronavirus rules breachesThese are all the premises issued with improvement notices across North Wales


Sut i ailosod eich dewisiadau hysbysu yn Canvas – MyUni Student Newsletter\nSut i ailosod eich dewisiadau hysbysu yn Canvas\nMae Canvas yn cynnwys set o ddewisiadau hysbysu y gallwch eu derbyn ar gyfer eich cyrsiau, ond a oeddech chi’n gwybod bod modd ichi newid y rhain a gosod eich dewisiadau hysbysu personol eich hun? Eich dewisiadau chi yn unig fydd y rhain; dydyn nhw ddim yn cael eu defnyddio i reoli sut mae diweddariadau am gyrsiau yn cael eu hanfon at ddefnyddwyr eraill.\nFelly, os ydych chi’n teimlo eich bod yn derbyn gormod o hysbysiadau, neu os ydych chi o’r farn nad ydych chi’n derbyn digon ohonyn nhw, neu os ydych chi eisiau gwybod sut i newid y dewisiadau rhag ofn y bydd rhaid ichi wneud hyn yn y dyfodol, yna mynnwch gip ar y dudalen wybodaeth yma am hysbysiadau Canvas. Cofiwch fod gan bob myfyriwr fynediad i’r modiwl Pasbort i Canvas sy’n cynnwys fideo sy’n dangos sut y gallwch chi newid eich dewisiadau.\nHoffen ni hefyd eich atgoffa bod modd defnyddio Cefnogaeth 24/7 Canvas drwy eicon Cymorth Canvas ar y brif ddewislen lywio. Mae Cymorth Canvas ar gael 24/7 365 niwrnod y flwyddyn a gallwch ffonio, sgwrsio’n fyw neu anfon e-bost.\nAm ragor o gyngor ac awgrymiadau defnyddiol ewch i dudalen we Canvas, neu mynnwch gip ar Ganllawiau Canvas.\nStudent Partnership and Engagement Manager 09:22 am


25 Gor 2014\nMae swyddogion a staff Heddlu Dyfed-Powys wedi serennu mewn ffilm genedlaethol sy’n hyrwyddo Cod Moeseg newydd yr Heddlu, a lansiwyd gan y Coleg Plismona.\nDywedodd y Prif Gwnstabl Simon Prince “Roedd hi’n fraint cael gwahoddiad i gymryd rhan yn y ffilm gan y Coleg Plismona. Mae ein swyddogion a’n staff yn ymfalchïo yn eu swydd a’r gwaith maen nhw’n ei wneud er mwyn cadw cymunedau’n ddiogel. Maent yn deall fod ganddynt rôl bwysig i’w chwarae o fewn cymunedau - un sy’n rhaid ei chyflawni â chywirdeb a gonestrwydd, gan feddwl yn agored a gwneud penderfyniadau cadarn.”\nMae’r Cod Moeseg yn nodi’r safonau ymddygiad y gall y cyhoedd eu disgwyl gan swyddogion a staff ym mhob rôl ac ar bob lefel, a bydd yn helpu i arwain y broses benderfynu. Mae’n berthnasol i dros 220,000 o swyddogion heddlu, staff heddlu, contractwyr a gwirfoddolwyr sy’n gweithio yn y maes plismona.\nGwnaed dwy ffilm – un ar gyfer y cyhoedd, ac un ar gyfer staff, swyddogion a gwirfoddolwyr yr heddlu. Y rhai a gymerodd rhan oedd:\nY Ditectif Arolygydd Clark Jones-John, a leolir yn Llanelli\nGlan Thomas, pennaeth cymorth gwyddonol, a leolir yn y Pencadlys yng Nghaerfyrddin\nY Rhingyll Jolene Mann, a leolir yn nhîm plismona bro Sir Gaerfyrddin\nDonna Fernadez, trinydd galwadau yng nghanolfan gyfathrebu’r heddlu yn y Pencadlys yng Nghaerfyrddin.\nAr ôl cymryd rhan yn y ffilm, dywedodd y Ditectif Arolygydd Clark Jones-John, “Rwy’n credu’n gryf fod angen i ni ystyried anghenion dioddefwyr a thystion, a pheidio â barnu sefyllfaoedd ymlaen llaw – mae’n rhaid i ni gadw meddwl agored.”\nYchwanegodd Glan Thomas, “Gwyddom fod angen i ni ymddwyn â chywirdeb yn ein rolau. Rydym yn gweithio er mwyn sicrhau ein bod ni’n dwyn troseddwyr i gyfiawnder, sy’n system y mae angen i’r cyhoedd fedru ymddiried ynddi.\nMedrwch weld y swyddogion a staff heddlu’n siarad am bwysigrwydd Cod Moeseg a beth mae’n ei olygu iddyn nhw yma: http://www.youtube.com/watch?v=n5P9USuCeUc\nOs hoffech ddarganfod mwy am y Cod Moeseg, ewch i wefan y Coleg Plismona http://www.college.police.uk/en/20972.htm


24:24/5 | Gweledigaeth trwy sawl llygad - Sara Louise Wheeler\nY pumed i ymgymryd â her 24:24, prosiect creadigol Y Stamp a Llenyddiaeth Cymru, yw Sara Louise Wheeler. Mae ei cherdd a'r delwedd i gyd-fynd yn ymateb i'r artist blaenorol, Dafydd Reeves, ac hefyd i rannau o gyfraniad cyntaf y dydd gan Esyllt Lewis ac Iestyn Tyne. Gallwch ddysgu mwy am y prosiect yma.\nGweledigaeth trwy sawl llygad\nSbïwn ar yr oes a fu, drwy lygaid tra gwahanol -\nmae’r gorffennol yn llawn croesebau a hunllefau;\nmae’r dyfodol hefyd, yn dir anwastad ag ansicr.\nOni fydd hi’n well pan fo pawb yn iach ac iawn\nac wedi eu trwsio? Pawb ’run peth a neb yn mwydro\neu bod nhw ar ei hôl hi, hebddi – ac yn methu?\nOnid hynny yw’r weledigaeth ddelfrydol? Ac onid\nhynny oedd y bwriad, wrth yn dawel ddileu'r rheini\nnad oedd yn matchio fyny? Siŵr o fod. Ond ...\nMae’r cloc yn tician a daw'r dyfodol cyn hir\na’i oblygiadau ffiaidd a chas ... i rai ohonom;\nond efallai mai celf yw’r arf gorau sydd gennym –\nPaent ar wyneb cloc. Cerdd yn wynebu’r\ndarllenwr Trydar diniwed. I wthio’r neges\ni gorneli’r meddyliau, fel goleuni.\nGofynnaf i chi sbïo drwyddi – y celf hwnnw\na gweld yr artist tu ôl iddo, yn ôl atoch\ntrwy’r drych, trwy’r ffon symudol.\nDyma oes y weledigaeth. Yr oes i ni sbïo’n\ngraff ar bwy ydan ni – ar ein gilydd, yr heriau\na’r doniau ... a’r hyn sy’n deillio ohonynt.\nRwy’n dyheu am ddyfodol cydraddol\nlle cawn ni gyd gyfrannu a bodoli\nheb boeni nag oedi am enynnau.\nMae gan Sara Louise Wheeler Syndrom Waardenburg Math 1, sef cyflwr genetig prin sy'n effeithio ar ymddangosiad corfforol a'r clyw. Mae sara wrthi'n archwilio ei phrofiadau corfforedig, a'r goblygiadau cymdeithasol, gwleidyddol a meddygol, trwy nifer o gyfryngau ysgolheigaidd a chreadigol, gan gynnwys barddoniaeth a gwaith celf. Yn wreiddiol o Wrecsam, mae hi bellach wedi ymgartrefu ar benrhyn Cilgwri hefo'i gŵr, Peter, a'i chrwban anwes, Kahless.


Cynllun Garddwriaeth Fasnachol 2020 - Arsyllfa\nFeatured CY / Cynllun Garddwriaeth Fasnachol 2020\nCynllun Garddwriaeth Fasnachol 2020\nby Arsyllfa CymruTach 27, 2020Featured CY, O’r pridd i’r plât\nMae Cynllun Garddwriaeth Fasnachol 2020 ar gyfer y Diwydiant Garddwriaeth Fasnachol yng Nghymru yn darparu arweiniad i’r diwydiant ac yn argymell camau i adeiladu yn unol ag amcanion strategol Llywodraeth Cymru.\nDan arweiniad Tyfu Cymru a rheolaeth Lantra mae’r cynllun gweithredu yn amlinellu sut all y diwydiant ddatblygu’n gynaliadwy a chynnal cynhyrchiad masnachol i Gymru yn y tymor hir. Mae’r cynllun yn ceisio ymateb i anghenion uniongyrchol ac yn darparu arweinyddiaeth i arfogi busnesau â’r wybodaeth a’r sgiliau ymarferol ar gyfer twf gwyrdd a chynhwysol gyda chefnogaeth ymchwil gymhwysol a defnydd priodol o dechnoleg.\nMae’r gwaith hwn yn bwysig i dargedau Deddf Lesiant Cenedlaethau’r Dyfodol Cymru a Deddf yr Amgylchedd 2016 y Llywodraeth o greu cadwyn cyflenwi bwyd mwy gwyrdd ac edrych ar ffyrdd cynaliadwy o adfywio economi cefn Gwlad Cymru. Wrth reoliadau amaeth a bwyd newid yn dilyn Brexit mae angen cynllun garddwriaeth fasnachol gadarn gan greu cyfle i Gymru edrych ar ddatblygu cadwyn cyflenwi fwy hunangynhaliol.\nSector Gyhoeddus a’r Iaith →


Showboat yn angori yn y Ganolfan | POBL CAERDYDD | #PoblCaerdydd\nAbertawe Adar Gleision adar gleision; peldroed; adloniant plant Aneirin Karadog Annibyniaeth Aries; sidydd Aros mewn Bae Caerdydd Bandiau teyrnged Beicio i'r Gwaith beirniadu Biniau blog Bluebirds buddsoddiad Bwytai bwyty unnos Cafe Citta Cameo Cardiff City Cardiff City FC Cerys Matthews Chelsea Chwaraeon Clink Coreo Cymru Cwpan Rygbi'r Byd Cymru dathliad De-Ddwyrain Asia Doctor Who Dyddiadur y Dyn Dwad Economi ffyddlondeb gallery/ten Gemau cartref Geraint Jarman Gigs Guatemala Gulp Gwaith Gwdihw Gwyn Williams Gêm gartref Gŵyl Llen Plant Hacio Hen Lyfrgell Hiliaeth Hollywood homoffobia hoyw-gyfeillgar HTV Huw Stephens ieuenctid Jess Karl Jenkins Llogi Beics Manatees Martyn Geraint Milgi Morgan Jones Nadolig nawdd Neuadd Dewi Sant Nosweithiau mas nwyddau gwaith llaw Pantomeim Patagonia Penblwydd Pier 64 PRS Refferendwm Rhedeg Rhyddiaith RSPB Rygbi S4C Santes Dwynwen Sant Ffolant Scorpio Senedd Seren Morgan Jones sheffield Sioeau Cerdd Stadiwm Principality Steve Eaves straeon traddodiadol Tafwyl teulu treth Trydarfod y Rhath uchafbwyntiau Y Brifysgol Agored Y Dinesydd ymchwil Yr Hen Lyfrgell Yr UDA Ysgol Plasmawr y sêr\nShowboat yn angori yn y Ganolfan\nYr wythnos hon fe fydd Showboat, cynhyrchiad Cape Town Opera o sioe gerdd Jerome Kerr ag Oscar Hammerstein yn gollwng angor yng nghanolfan y Mileniwm fel rhan o daith gyntaf y cwmni yn y DU ac Iwerddon.\nNeithiwr fe gafodd Cape Town Opera groeso twymgalon gan y gynulleidfa ar y noswaith agoriadol yng Nghaerdydd, fe petai nhw’n croesawi hen ffrindiau yn ôl i’w cartref.\nErs 2003, pan gyfrannodd y dyn busnes o Dde Affrica, Syr Donald Gordon £10m fel rhodd tuag at ddatblygiad y Ganolfan, mae partneriaeth strategol greadigol wedi bodoli rhwng y cwmni a’r sefydliad ac fe fydd hon yn parhau tan 2020. Un o amodau’r rhodd oedd bod y Ganolfan yn sefydlu perthynas ffurfiol a chwmni celfyddydol yn ei wlad enedigol. O’r noswaith agoriadol ddeng mlynedd yn ôl i fis Mai eleni pan berfformiodd Bryn Terfel a Only Kids Aloud yng nghartref y CTO yr Artscape yn Cape Town, mae’r berthynas wedi tyfu.\nMae Showboat yn un o’r sioeau cerdd cynharaf gyda’r perfformiad cyntaf yn Efrog Newydd ym 1927. Mae’n olrain hanes y Cotton Blossom, un o’r nifer o gychod stêm oedd yn mynd ar hyd afon y Mississippi yn diddanu trigolion y glannau, ac fe gewn ni flas o fywyd a’r materion cymdeithasol oedd yn bodoli pryd ‘ny- yr hiliaeth, priodas cymysg, alcoholiaeth a gamblo. Adlewyrchiad o’r hyn oedd yn digwydd yn Ne Affrica wrth gwrs.\nGyda chast o dros 50 a cherddorfa o 30, mae’n gynhyrchiad ‘mawr’ i fynd ar daith. Mae’r cwmni eisioes wedi perfformio yn Birmingham ac ar ôl Caerdydd fe fyddan nhw’n ei bwrw hi am Ddulyn.\nMae rhai o ganeuon mwyaf cofiadwy repertoire theatr gerdd yn Showboat – roedd llais Otto Maidi fel Joe yn codi ysgrid wrth iddo ganu Ol’ Man River– ond i mi gallai Angela Kerrison fel Julie fod wedi rhoi tamaid mwy o Bessie Smith/ Aretha Franklin yn ei llais a llai o opera wrth ganu Can’t Help Lovin’ Dat Man. Roedd yr un yn wir gyda llais ‘opera-hyfryd’ Magdalene Minnar fel Magnolia oedd ddim yn ddigon ‘raunchy’ i mi. Ond barn gwbl bersonol yw hwn, cwmni opera yw CTO wedi’r cyfan, ac roedd lleisiau cryf melfedaidd y corws yn fendigedig.\nY cyfarwyddwr cerdd/arweinydd yw Gareth Jones, brodor o Borth Talbot ond sydd nawr yn byw ym Mae Caerdydd.\nMae e wedi’i syfrdanu gan egni’r corws. “Treulias bythefnos yn Cape Town yn dod i nabod y cast ac i weld y cynhyrchiad cyn dod a hi ar y daith, ac mi deimlais egni’r corws oedd yn para drwy gydol y perfformiad dwy awr a hanner, gwahaniaeth amlwg sydd efallai ar goll yn y wlad yma,” meddai.\nYr wythnos ddiwethaf fe aeth aelodau o’r cast ynghyd â cyfarwyddwr cynorthwyol Shelley Adriaanzen a Ramzi Youssef o dîm cymunedol Canolfan y Mileniwm, i ymweld ag ysgolion cynradd Adamsdown, Butetown a Grangetown. Fe gymrodd y plant ran mewn gweithdai gyda’r cantorion a mwynhau perfformiadau dethol o’r sioe gerdd. Cafodd rhai o staff y cwmni yswiriant Admiral eu profiad Showboat eu hunain, wrth iddyn nhw gael eu cludo ar daith cerddorol yn llythrennol ar yr afon Tâf, gan rhai o’r cantorion.\nDywedodd Graham Farrow, cyfarwyddwr artistig CMC, “Mae ymrwymo â’r gymuned leol yn eelfen bwysig o’n partneriaeth greadigol gyda Cape Town Opera ac roedd croeso mar i ddigwyddiadau’r wythnos ddiwethaf. Mae’r gweithdai wedi bod yn ffordd wych o rannu sgiliau ac rwy’n siwr bod y perfformiadau- sy’n dangos lleisiau cyfoethog a hyfryd y cwmni- wedi ysbrydoli ein cynulleidfaoedd lleol.”\nCynhyrchiad Cape Town Opera Showboat, Canolfan y Mileniwm, Gorffennaf 22-26. Am docynnau cliciwch yma.\nCanolfan y Mileniwm · showboat · Cape Town


MB 2017 Awst - Eglwys Dduw ledled y byd y Swistir\nAmdanom ni > Llythyr cyflogai gan J. Tkach > MB 2017 Awst\nYn ein diwylliant, mae'r gair gwyrth yn aml yn cael ei ddefnyddio braidd yn ysgafn. Er enghraifft, os yw tîm yn dal i lwyddo i sgorio'r gôl fuddugol gydag ergyd ddifflach o 20 metr, er enghraifft, efallai y bydd rhai sylwebyddion teledu yn siarad am wyrth. Mewn perfformiad syrcas, mae'r cyfarwyddwr yn cyhoeddi ymosodiad gwyrth pedwarplyg gan arlunydd. Wel, mae'n annhebygol iawn mai gwyrthiau yw'r rhain, ond yn hytrach adloniant ysblennydd.\nDigwyddiad goruwchnaturiol yw gwyrth sy’n mynd y tu hwnt i allu cynhenid natur, er bod CS Lewis yn awgrymu yn ei lyfr Gwyrthiau “nad yw gwyrthiau ... yn torri deddfau natur. “Pan mae Duw yn gweithio gwyrth, mae'n ymyrryd mewn prosesau naturiol mewn ffordd na all Ef yn unig. Yn anffodus, mae Cristnogion weithiau'n mabwysiadu camsyniadau ynghylch gwyrthiau. Er enghraifft, dywed rhai pe bai gan fwy o bobl ffydd, byddai mwy o wyrthiau. Ond mae hanes yn dangos y gwrthwyneb - er i'r Israeliaid brofi llawer o wyrthiau a weithiwyd gan Dduw, nid oedd ganddynt ffydd. Fel enghraifft arall, mae rhai yn honni bod pob iachâd yn wyrthiau. Fodd bynnag, nid yw llawer o iachâd yn cyd-fynd â'r diffiniad ffurfiol o wyrthiau - mae llawer o wyrthiau yn ganlyniad proses naturiol. Pan wnaethon ni dorri ein bysedd a gweld sut mae'n gwella'n raddol, roedd hi'n broses naturiol a roddodd Duw i'r corff dynol. Mae'r broses iachâd naturiol yn arwydd (arddangosiad) o ddaioni Duw, ein Creawdwr. Fodd bynnag, pan fydd clwyf dwfn yn gwella ar unwaith, rydym yn deall bod Duw wedi cyflawni gwyrth - Ymyrrodd yn uniongyrchol ac yn goruwchnaturiol. Yn yr achos cyntaf mae gennym arwydd anuniongyrchol ac yn yr ail arwydd uniongyrchol - mae'r ddau yn pwyntio at ddaioni Duw.\nYn anffodus, mae yna rai sy'n camddefnyddio enw Crist a hyd yn oed gwyrthiau ffug i adeiladu a ganlyn. Weithiau gellir gweld hyn yn yr hyn a elwir yn “wasanaethau iachâd”. Nid yw'r fath arfer ymosodol o iachâd gwyrthiol i'w gael yn y Testament Newydd. Yn lle hynny, mae'n adrodd gwasanaethau addoli ar themâu craidd ffydd, gobaith, a chariad at Dduw y mae credinwyr yn edrych atynt am iachawdwriaeth, y maent wedi'u dysgu o bregethu'r efengyl. Fodd bynnag, ni ddylai cam-drin gwyrthiau leihau ein gwerthfawrogiad am wyrthiau go iawn. Gadewch imi ddweud wrthych am wyrth y gallaf dystio fy hun. Roeddwn i wedi ymuno â gweddïau llawer o bobl eraill a weddïodd dros fenyw yr oedd ei chanser malaen eisoes wedi bwyta rhai o'i asennau. Roedd hi mewn triniaeth feddygol a phan gafodd ei heneinio gofynnodd i Dduw am wyrth o iachâd. Y canlyniad oedd na chafodd canser ei ddiagnosio bellach a thyfodd ei asennau yn ôl! Dywedodd ei meddyg wrthi ei fod yn wyrth ac y dylai barhau beth bynnag a wnaeth ». Esboniodd iddo nad oherwydd yr hyn roedd hi'n ei wneud, ond mai bendith Duw ydoedd. Efallai y bydd rhai yn honni bod triniaeth feddygol wedi peri i'r canser ddiflannu a thyfodd yr asennau yn ôl ar eu pennau eu hunain, sy'n eithaf posibl. Dim ond hynny fyddai wedi cymryd amser hir, ond adferwyd ei hasennau yn gyflym iawn. Oherwydd na allai ei meddyg "egluro" yr adferiad cyflym, rydyn ni'n dod i'r casgliad bod Duw wedi ymyrryd a pherfformio gwyrth.\nNid yw'r gred mewn gwyrthiau o reidrwydd yn erbyn y gwyddorau naturiol, ac nid yw'r chwilio am esboniadau naturiol o reidrwydd yn dynodi diffyg cred yn Nuw. Pan fydd gwyddonwyr yn damcaniaethu, maent yn gwirio a ellir nodi gwallau. Os na ellir canfod unrhyw wallau yn ystod yr arholiadau, yna mae hyn yn siarad am y rhagdybiaeth. Dyna pam nad ydym yn ystyried ar unwaith bod chwilio am esboniad naturiol o ddigwyddiad gwyrthiol yn wrthodiad o gred mewn gwyrthiau.\nGweddïom i gyd am iachâd y sâl. Cafodd rhai iachâd gwyrthiol ar unwaith, tra bod eraill yn gwella'n naturiol. Yn achos iachâd gwyrthiol, nid oedd yn dibynnu ar bwy na faint oedd wedi gweddïo. Ni iachawyd yr apostol Paul am ei "ddraenen yn y cnawd", er iddo weddïo drosto deirgwaith. Yr hyn sy'n bwysig i mi yw hyn: Pan weddïwn am wyrth o iachâd, rydyn ni'n ei adael yn ein ffydd i benderfyniad Duw a fydd a phryd a sut a bydd yn gwella. Hyderwn ynddo i wneud yr hyn sydd orau i ni oherwydd ein bod yn gwybod ei fod yn ei ddoethineb a'i garedigrwydd yn ystyried ffactorau na allwn eu cydnabod.\nTrwy weddïo am iachâd i berson sâl, rydyn ni'n dangos un o'r ffyrdd y gallwn ni ddangos cariad a thosturi tuag at y rhai mewn angen a chysylltu â Iesu yn ei ymyrraeth ffyddlon fel ein cyfryngwr a'n huchel offeiriad. Mae rhai wedi camddeall y cyfarwyddyd yn Iago 5,14:6,7, gan eu gwneud yn petruso cyn gweddïo dros berson sâl, gan dybio mai dim ond henuriaid yr eglwys sydd ag awdurdod i wneud hynny, neu fod gweddi henuriad rywsut yn fwy effeithiol na gweddïau ffrindiau neu gariad. rhai. Mae'n ymddangos bod James wedi bwriadu i'w gyfarwyddyd i aelodau ward alw'r henuriaid i eneinio'r sâl ei gwneud hi'n glir y dylai'r henuriaid wasanaethu fel gweision i'r rhai mewn angen. Mae ysgolheigion Beiblaidd yn gweld yng nghyfarwyddyd yr apostol Iago gyfeiriad at Iesu yn anfon y disgyblion mewn grwpiau o ddau (Marc 6,13: 1), fe wnaethant "yrru allan lawer o ysbrydion drwg ac eneinio llawer o bobl sâl ag olew a'u hiacháu" (Marc XNUMX : XNUMX). [XNUMX]\nPan weddïwn am iachâd, ni ddylai rhywun feddwl mai ein gwaith ni yw symud Duw rywsut i weithredu wrth ei ras. Mae daioni Duw bob amser yn rhodd hael! Yna pam gweddïo? Trwy weddi rydyn ni'n rhannu yng ngwaith Duw ym mywydau pobl eraill, yn ogystal ag yn ein bywydau, oherwydd mae Duw yn ein paratoi ar gyfer yr hyn y bydd yn ei wneud yn ôl ei dosturi a'i ddoethineb.\nGadewch imi roi awgrym o ystyriaeth ichi: os bydd rhywun yn gofyn ichi am gymorth gweddi sy'n gysylltiedig â phroblem iechyd ac yn dymuno iddo aros yn gyfrinachol, yna dylid cydymffurfio â'r cais hwn bob amser. Ni ddylid temtio rhywun i gredu bod “siawns” iachâd rywsut yn gymesur â nifer y bobl sy'n gweddïo amdano. Nid o'r Beibl y daw rhagdybiaeth o'r fath, ond o ffordd hudolus o feddwl.\nYmhob myfyrdod ar iachâd, rhaid inni gofio mai Duw yw'r un sy'n iacháu. Weithiau mae'n gwella trwy wyrth ac ar adegau eraill mae'n iacháu'n naturiol sydd eisoes yn ei greadigaeth. Ym mha bynnag ffordd, mae'r holl gredyd yn ddyledus iddo. Yn Philipiaid 2,27:XNUMX, mae’r apostol Paul yn diolch i Dduw am ei drugaredd tuag at ei ffrind a’i gyd-weithiwr Epaphroditus, a oedd yn derfynol wael cyn i Dduw ei iacháu. Nid yw Paul yn sôn dim am wasanaeth iachâd na pherson arbennig ag awdurdod arbennig (gan gynnwys ei hun). Yn lle hynny, mae Paul yn syml yn canmol Duw am wella ei ffrind. Dyma enghraifft dda i'w dilyn.\nOherwydd y wyrth y caniatawyd i mi ei gweld ac un arall a glywais gan eraill, rwy'n argyhoeddedig bod Duw yn dal i wella heddiw. Pan fyddwn yn sâl, mae gennym y rhyddid yng Nghrist i ofyn i rywun weddïo drosom, galw henuriaid ein heglwys, ein heneinio ag olew, a gweddïo am ein hiachau. Yna ein cyfrifoldeb a'n braint yw gweddïo dros eraill, gan ofyn i Dduw, os mai dyna'i ewyllys, y bydd yn iacháu'r rhai ohonom sy'n sâl ac yn dioddef. Beth bynnag yw'r achos, rydym yn ymddiried yn ateb ac amseriad Duw.\nMewn diolchgarwch am iachâd Duw,


Heol Glan-rhyd, Ystradgynlais, Abertawe, Gorllewin Morgannwg SA9 1AU\nYr holl wybodaeth y mae arnoch ei hangen am drafnidiaeth gyhoeddus er mwyn teithio yn Ysbyty Ystradgynlais a’r cyffiniau.\nTo Ysbyty Ystradgynlais\nMae gwasanaeth X6 (Abertawe – Ystradgynlais), gwasanaeth 64 (Ystradgynlais – Rhydaman), gwasanaeth 167 (Crynant – Derlwyn) a gwasanaeth 121 (Ystradgynlais – Ystalyfera) i gyd yn aros y tu allan i'r ysbyty.\nCaiff Ysbyty Ystradgynlais ei wasanaethu hefyd gan Gynllun Ceir Cymunedol Ystradgynlais, sy'n cynnig cludiant fforddiadwy i bobl hŷn ac anabl sy'n byw o fewn 10 milltir i Ystradgynlais. Gallwch gael gwybod mwy am y cynllun drwy ffonio 01639 849720.\nLlansamlet - 10.3 milltir\nSgiwen - 10.9 milltir\nAbertawe - 13.6 milltir\nMae 4 maes parcio ar gael – mae'r ddau faes parcio i ymwelwyr y tu blaen i'r ysbyty yn cynnwys 47 o leoedd ynghyd ag 1 lle i ambiwlans a 4 lle i feddygon; mae'r ddau faes parcio i staff y tu ôl i'r ysbyty yn cynnwys 51 o leoedd. Mae 5 o leoedd parcio i bobl anabl ar gael y tu blaen i'r ysbyty ac yn un o'r meysydd parcio blaen.


'Oatmilk' - Our Food\nGwneud arian o geirch Llanbedr\nCyn milfeddyg yn gweld cyfle i ateb gofynion cyfoes ar gyfer llaeth amgen a gynhyrchir o blanhigion.\nRoedd hi’n arfer gofalu am fuchod llaeth, oedd yn cynhyrchu 40 litr y dydd, gyda chadair yn pwyso hyd at 50kg. Nawr mae hi am dyfu ceirch i fodloni galw cynyddol am ddewis angen ar gyfer llaeth o blanhigion, llaeth ceirch; sef llaeth a gynhyrchir o geirch.\nMae Em Valentine Powell yn awyddus i roi cynnig ar ddull ffermio gwahanol i’r diwydiant cyfoes sydd wedi troi’n: “Adranedig, arbenigol a diwydiannol; sy’n ffafrio cynhyrchiant ar lefel fawr a monocnydau ar draul ffermio cymysg ar raddfa lai, fwy lleol i dyfu cnydau ac anifeiliaid sy’n briodol ar gyfer mathau pridd lleol ac i fodloni’r galw ar lefel leol ar gyfer cynnyrch.” A dyna le gall ceirch, a dyfir yng Nghymru ers canrifoedd, gyfrannu.\nRydym ar ffin cae erw o geirch a grawn sy’n aeddfedu yn heulwen yr haf ger Llanbedr, Crug Hywel. Mae wyth cenhedlaeth o deulu Powell wedi ffermio yma ac wedi gweld newidiadau sylweddol i’r diwydiant. “Roedd ffermwyr yr ardal yn arfer tyfu ceirch i fwydo’r da byw. Mae storfeydd grawn a seilos ar y rhan fwyaf o ffermydd hyd heddiw,” meddai Em.\nOnd pa farchnad sydd ar gael heddiw ar gyfer ceirch? “Mae llaeth ceirch yn hynod boblogaidd mewn siopau coffi a chaffis fegan,” meddai Em, “Hoffwn wneud mwy o arian o ffermio, ac un enw cyffredin ar laeth ceirch yw ‘aur gwyn’ er enghraifft yn Llundain ac Efrog Newydd.”\nBeth mae’n cynnwys felly? “Llaeth ceirch yw ceirch cyflawn gyda’r holl ddarnau da, a dŵr. Wrth i’r ceirch dechrau dorri lawr, mae’r melyster yn dod i’r amlwg. Yr unig bethau eraill sy’n cael eu hychwanegu yw ychydig o halen ac olew i’w helpu ewynnu. Y peth pwysig yw cael ansawdd hufennog, ewynnog oherwydd mae’n gwneud coffi gwych.”\nMae Em a’i phartner busnes, Vicki, yn gweithio gyda Chanolfan Bwyd Cymru i ddatblygu’r rysáit a deunyddiau pacio er mwyn dechrau cynnig llaeth ceirch rhydd mewn blychau i Natural Weigh a chaffis Crug Hywel yn y gwanwyn. Ar ôl cadarnhau’r deunyddiau pacio, y gobaith yw gwerthu trwy fanwerthwyr megis Grenfells.\n“Os ydym am fod yn foesegol fel defnyddwyr, ni ddylem brynu llaeth soia neu laeth reis na llaeth cnau coco os gallwch gynhyrchu llaeth ceirch yma’n lleol,” meddai.\nDrws nesaf i’r ceirch mae cnwd gwenith arbenigol. Mae’n dalach na gwenith masnachol, ac felly’n gallu trechu chwyn heb orfod defnyddio plaladdwyr. Bwriad Em yw anfon y cnwd i Felin Talgarth i’w droi’n flawd, fydd yn cael ei anfon wedyn at bobyddion arbenigol i wneud bara.\n“Dros y ddwy genhedlaeth ddiwethaf, mae’r cnydau wedi datblygu’n monocnydau gydag amrywiaethau gwenith unigol sy’n agored i glefydau; ni fyddai’n bosib iddyn nhw fyw heb blaladdwyr a chwynladdwyr. Felly mae awydd nawr i dyfu grawn arbenigol fel hwn, sy’n amrywiol o safbwynt genetig, ac i annog pobl i dyfu grawn eto, a malu eu blawd eu hunain i gyflenwi pobyddion lleol.\nOs bydd y syniadau’n datblygu, mae Em am dyfu mwy ar y fferm ac annog ffermwyr eraill i wneud yr un peth: “Ers talwm roedd rhyw 20 melin yn y dyffryn, byddai’n wych gweld nhw’n cael eu defnyddio eto. Trwy gydweithio gallwch ehangu’r cynhyrchiant yn gyflym iawn,” meddai Em.\nYn defnyddio cynnyrch lleol\nLlanbedr, Crug Hywel